Sherlock Holmes und das Halsband des Todes
Sherlock Holmes und das Halsband des Todes () je zapadnonjemačko-francusko-italijanski crno-bijeli kriminalistički film snimljen 1962. godine u režiji Terencea Fishera. Predstavlja ekranizaciju The Valley of Fear britanskog pisca Arthura Conana Doylea. Naslovni protagonist, koga tumači Christopher Lee, je privatni detektiv Sherlock Holmes koji nastoji pronaći ukradenu Kleopatrinu ogrlicu, a što ga dovodi u sukob sa njegovim starim neprijateljem Profesorom Moriartyjem (čiji lik tumači Hans Söncker). Snimanje je potaknuo njemački producent Artur Brauner, koji je tih godina u Evropi imao izuzetan uspjeh sa niskobudžetnim ekranizacijama kriminalističkih romana Edgara Wallacea. Fisher je, pak, angažiran dijelom i zbog toga što je nekoliko godina ranije s niskim budžetom bio režirao komercijalno neuspješni, ali od kritike hvaljeni Baskervilski pas, u kome se također pojavio Lee (iako u sporednoj ulozi). Scenario je, pak, napisao ugledni sineast Curt Siodmak. Brauner se nadao da bi uspjeh ovog filma mogao iskoristiti za početak nove serije. Do toga, međutim, nije došlo. Samo snimanje su obilježili brojni problemi, uključujući sukob sa Doyleovom zakladom koja je odbila Braunerovu ideju da se radnja premjesti u sadašnjost, kao i Fisherovo nesnalaženje sa njemačkom glumačkom ekipom. Film je dobio miješane kritike i uglavnom se smatra neuspješnim.

Uloge 
 Christopher Lee ... Sherlock Holmes
 Senta Berger ... Ellen Blackburn
 Hans Söhnker ... Prof. Moriarty
 Hans Nielsen ... Inspektor Cooper
 Ivan Desny ... Paul King
 Thorley Walters ... Dr. Watson
 Leon Askin ... Charles, vozač
 Wolfgang Lukschy ... Peter Blackburn
 Edith Schultze-Westrum ... Mrs. Hudson
 Bernard Lajarrige ... Inspektor French

Izvori

Vanjske veze 
 
 Review of Sherlock Holmes and the Deadly Necklace at DVDdrive-in.com
 Sherlock Holmes and Christopher Lee: An Overview at BakerStreetDozen.com

Zapadnonjemački filmovi
Francuski filmovi
Italijanski filmovi
Kriminalistički filmovi
Authority control 2